**שלבים בתהליך ההרשמה**

**בירורים ראשוניים (עד ינואר-פברואר, 2025)**

בררו על תכנית הלימודים ועל דרישות הקדם. מומלץ להגיע ליום פתוח כדי להתרשם מהמקום ולקבל תשובות לשאלות, פנים אל פנים. ברגע שהתקבלה החלטה להירשם כדאי לעשות זאת בהקדם מחודש ינואר, 2025 (לקראת פתיחת מחזור הלימודים הבא).

**הרשמה (מינואר, 2025)**

ההרשמה הראשונית מתבצעת באתר האוניברסיטה <https://www1.biu.ac.il/registration>

(תעריף מוזל ברישום במהלך הימים הפתוחים). בהמשך ההרשמה (לאו דווקא באותו יום שהתבצעה ההרשמה הראשונית) יש לספק מסמכים מקוריים (למשל, זכאות לתואר ראשון, גיליון ציונים) לביה"ס ללימודים מתקדמים – הוועדה לתואר שני (<https://graduate-school.biu.ac.il>) בשעות הקבלה של ביה"ס ללימודים מתקדמים. מסמכים מקוריים אינם חוזרים למועמד/ת אך ניתן להכין עותק ומקור ולבקש לשים חותמת "נאמן למקור".

**בדיקת מסמכים וקביעת מועד לראיון קבלה (מרץ-אפריל, 2025)**

לאחר קבלת הטפסים של המועמד/ת מהוועדה לתואר שני, נערכת בדיקה של המסמכים. במידה שהמסמכים עונים על הדרישות, המועמד/ת מקבל/ת פניה טלפונית מהמחלקה למוזיקה לקביעת מועד הריאיון. לקראת הריאיון תתבקשו למלא שאלון היכרות מקדים.

**ראיון קבלה (אפריל-יוני, 2025)**

לראיון הקבלה יש משקל מכריע בשיקולים לקבלה ללימודים. הריאיון הוא אישי עם שני מראיינים מצוות התוכנית ואורכו כשעה.

**החלטה (יולי-אוגוסט, 2025)**

מתקבלת תשובה מהוועדה לתואר שני: קבלה ללימודים/אי קבלה ללימודים. באם התקבלה החלטת קבלה יש לשלם את המקדמה.

**רישום לקורסים (ספטמבר, 2025)**

לאחר תשלום המקדמה מקבלים מהאוניברסיטה אינפורמציה לגבי הליך הרישום.

**תחילת הלימודים (אוקטובר, 2025)**

בהצלחה!!